പാക്കിസ്ഥാന് ആണവശേഖരത്തില് താലിബാന് കൈകടത്താനുള്ള സാധ്യത റഷ്യയും ചൈനയും പാശ്ചാത്യരാജ്യങ്ങള്ക്കെതിരെ താലിബാനെ വരുംകാലത്ത് ആയുധമാക്കും ഈ നിരീക്ഷണങ്ങള് ഗൗരവമുള്ളത് താലിബാന്റെ വരവില് ഇറാനും പങ്കെന്ന് ബ്രിട്ടീഷ് മുന് സൈനിക കമാന്ഡര് ലണ്ടന്: റഷ്യയും ചൈനയും പാശ്ചാത്യരാജ്യങ്ങള്ക്കെതിരെ താലിബാനെ വരുംകാലത്ത് ആയുധമാക്കാനിടയുണ്ടെന്ന് മുന്നറിയിപ്പ്. താലിബാന്റെ തിരിച്ചുവരവില് പാക്കിസ്ഥാനെ കുറ്റപ്പെടുത്തിയും താലിബാന് ആണവായുധം കിട്ടാനുള്ള സാധ്യതയും ചര്ച്ചയാക്കുന്നത് ബ്രിട്ടന്റെ മുന് സൈനിക കമാന്ഡര് കേണല് റിച്ചഡ് കെംപ്റ്റ് ആണ്. താലിബാനെ വളരെ അടുത്ത് മനസ്സിലാക്കി സൈനിക ഉദ്യോഗസ്ഥനാ് കെംപ്റ്റ്, അഫ്ഗാനിസ്ഥാനിലും ഇറാക്കിലും യുഎസ് സഖ്യസേനയുടെ ഭാഗമായിരുന്ന ബ്രിട്ടിഷ് സൈന്യത്തെ നയിച്ചയാളാണ് കെംപ്റ്റ്. താലിബാന് വളരാനും നിലനില്ക്കാനും ഇപ്പോള് തിരിച്ചുവരാനും പാക്കിസ്ഥാനുള്ള പങ്ക് വളരെ വലുതാണെന്ന് കെംപ് പറഞ്ഞു. താലിബാന് തന്നെ പാക്കിസ്ഥാനു പണികൊടുക്കാനുള്ള സാധ്യതയും അദ്ദേഹം പങ്കുവച്ചു. പാക്കിസ്ഥാനു കീഴിലുള്ള ആണവശേഖരത്തിലേക്കു താലിബാന് കൈകടത്താനുള്ള സാധ്യതയുണ്ട്. പാക്കിസ്ഥാന് സര്ക്കാരും ഇന്റലിജന്സ് വൃത്തങ്ങളും പാക്കിസ്ഥാനിലുള്ള വിവിധ ഭീകര ഗ്രൂപ്പുകളും പാക്ക് താലിബാനുമായിട്ട് അഫ്ഗാന് താലിബാന് സങ്കീര്ണമായ ബന്ധമുണ്ട്. എന്നാല് ആണവശേഷി ലഭിക്കുന്നത് താലിബാനെ ശക്തരും തീര്ത്തും അപകടകാരികളുമാക്കി മാറ്റുംകെംപ് പറഞ്ഞു. ഇറാന്, ചൈന, റഷ്യ എന്നീ രാജ്യങ്ങളുടെ അഫ്ഗാന് വിഷയത്തിലെ ഇടപെടലിനെയും അദ്ദേഹം വിമര്ശിച്ചു. താലിബാനെ സാമ്ബത്തികമായി പിന്തുണയ്ക്കുന്നതിലും ആയുധങ്ങള് നല്കുന്നതിലും ഇറാന് പങ്കുവഹിച്ചു. റഷ്യയും ചൈനയും പാശ്ചാത്യരാജ്യങ്ങള്ക്കെതിരെ താലിബാനെ വരുംകാലത്ത് ആയുധമാക്കാനിടയുണ്ട്. അമേരിക്കന് പ്രസിഡന്റ് ജോ ബൈഡന്റെ നിലപാട് വിപരീത ഫലം സൃഷ്ടിക്കും. രാജ്യാന്തര ഭീകരര്ക്ക് ഒരു സുരക്ഷിത ഹബ്ബായി വരും കാലത്ത് താലിബാന് നിയന്ത്രിത അഫ്ഗാനിസ്ഥാന് മാറാനിടയുണ്ടെന്നും മുന് ബ്രിട്ടീഷ് മുന് സൈനിക ഉദ്യോഗസ്ഥന് മുന്നറിയിപ്പു നല്കി. മുഖം തിരിച്ചറിയാതിരിക്കാന് എന്തൊക്കെ ചെയ്യണമെന്നും ഡിജിറ്റല് രേഖകള് എങ്ങനെ ഇല്ലാതാക്കാമെന്നും പഠിക്കുന്ന തിരക്കിലാണ് അഫ്ഗാനിസ്ഥാനിലെ പൗരാവകാശ പ്രവര്ത്തകരും മാധ്യമപ്രവര്ത്തകരും. താലിബാനില് നിന്ന് രക്ഷപ്പെടാനാണ് ഇത്. മുഖം തിരിച്ചറിയാതിരിക്കാന് പലതരം മേക്കപ്പും മറ്റും ഉപയോഗിക്കുന്നതെങ്ങനെ എന്നും ഇവര് പഠിക്കുന്നു. ഇതാണ് അഫ്ഗാനിലെ അവസ്ഥ. Stories you may Like